。
《神奇秘谱》题解.臞仙按：琴史曰，获麟者，鲁哀公十四年，西狩大野。叔孙氏之车子鉏商获麟焉，折前足载以归。叔孙以爲不祥，弃之郭外，使人吿孔子曰，有麏两角，何也？孔子往观之曰：麟也，胡爲而来哉。反袂拭面，涕泪沾襟。叔孙闻而取之。子贡问曰，夫子何泣耶。孔子曰，麟之至也，爲明主出也。出非其时，而见害，是以伤焉。故作获麟操。
《重修真传琴谱》中歌词原文.第一段 伤时麟兮麟兮麟兮，合仁抱义，出有其时。行步而中规，折旋而中矩，其声也音中钟吕。所游那而必择详而后处